Държавен вестник, бр. 59, 2014 г., стр. 55

БРОЙ  59	
Д Ъ Р Ж А В Е Н  В Е С Т Н И К 	
СТР.  55  
директорите им или друг управителен орган 
и представянето на подписано копие от това 
решение в Определения офис на Регистрато­
ра или Агента по прехвърлянето, във всеки 
случай не по-късно от 24 часа преди часа, 
определен за провеждане на събранието или 
отложеното събрание, и следва да съдържа 
обяснения относно начина, по който Обли­
гационерите могат да получат удостоверения 
за гласуване. Копие от уведомлението следва 
да бъде изпратено по пощата на останалите 
страни (освен ако събранието се свиква от 
Емитента) и до Фискалния агент (освен ако 
събранието се свиква от Фискалния агент).
3. ПРЕДСЕДАТЕЛ
Лице (което може да е, но не е задължител­
но да бъде Облигационер), избрано писмено 
от Емитента, следва да получи правото да 
председателства всяко събрание, но в случай 
че такова лице не бъде избрано, или на някое 
от събранията това лице не присъства най-
късно до 15 минути след времето, определено 
за провеждане на това събрание, присъства­
щите Облигационери следва да изберат един 
от тях за Председател, като в случай че не 
успеят да изберат такъв, Емитентът има пра­
во да определи Председател (който може, но 
не е задължително да бъде Облигационер). 
Председателят на отложено събрание не е 
необходимо да бъде същият като този на 
първоначалното събрание.
4. КВОРУМ И ОТСРОЧВАНЕ
4.1. На всяко събрание двама или повече 
присъстващи Облигационери или пълномощ­
ници, или представители, държащи или пред­
ставляващи не по-малко от една дванадесета 
от номиналната стойност на непогасените 
към съответния момент Облигации, следва 
(освен за целите на приемането на Извънредно 
решение) да сформират кворум за разглеж­
дането на въпроси и никакви въпроси (освен 
избирането на Председател) не следва да 
бъдат разглеждани на събрание, освен ако е 
налице необходимият кворум за започване на 
работа. Кворумът за всяко събрание, на което 
ще се приема Извънредно решение, следва 
(както е предвидено по-долу) да бъде двама 
или повече присъстващи Облигационери или 
пълномощници, или представители, държащи 
или представляващи не по-малко от 50 % от 
номиналната стойност на непогасените към 
съответния момент Облигации, при условие 
че за всяко събрание, дневният ред на което 
включва предложения, свързани със Запазен 
въпрос (всеки от които следва да може да 
бъде привеждан в действие единствено ако 
е одобрен с Извънредно решение), кворумът 
за приемане на такова Извънредно решение 
следва да бъде двама или повече присъства­
щи Облигационери или пълномощници или 
представители, държащи или представляващи 
не по-малко от 75 % от номиналната стойност 
на непогасените към съответния момент Об­
лигации, или в случай че събранието е отло­
жено и отсрочено поради липса на кворум, 
на всяко такова отсрочено заседание – един 
или повече присъстващи Облигационери или 
пълномощници или представители, държащи 
или представляващи не по-малко от 50 % от 
номиналната стойност на непогасените към 
съответния момент Облигации.
4.2 „Запазен въпрос“ означава всяко пред­
ложение:
(а) за промяна на датата или на метода 
за определяне на датата за плащане 
на главница, премия, лихва или всяка 
друга сума във връзка с Облигациите, 
да се намали или да се погаси сумата 
по главница, премия, лихва или всяка 
друга сума, дължима на каквато и да 
е дата във връзка с Облигациите, или 
да се измени методът за изчисляване 
на главница, премия, лихва или всяка 
друга сума, дължима на каквато и да е 
дата във връзка с Облигациите;
(б) за промяна на валутата, в която следва 
да бъде изплатена всяка дължима във 
връзка с Облигациите сума, или на 
мястото, където всяко плащане следва 
да бъде извършено;
(в) за промяна на кворума, необходим за 
всяко Събрание на Облигационерите 
или на мнозинството за приемане на 
Извънредно решение, Писмено решение 
или друго решение на Облигационе­
рите, или на броя или процентното 
съотношение на гласовете, които се 
изисква да бъдат дадени, или на броя 
или процентното съотношение на Об­
лигациите, които следва да се държат, 
във връзка с приемането на каквото и 
да е решение или действие от страна на 
Облигационерите или всеки един от тях;
(г) за промяна на настоящата дефиниция, 
дефиницията на „Извънредно решение“, 
дефиницията на „непогасен“ или дефи­
ницията на „Писмено решение“;
(д) за промяна или отмяна на разпоред­
бите относно Облигациите, изложени 
в Условие 3 (Правна характеристика);
(е) за промяна на разпоредбите относно 
Облигациите, определящи обстоятел­
ствата, при които Облигациите могат да 
бъдат обявени за дължими и изискуеми 
преди определената матуритетна дата, 
посочена в Условие 9 (Неизпълнение);
(ж) за промяна в приложимото право 
спрямо Облигациите, съдилищата, под 
юрисдикцията на които Емитентът е по­
ставил Облигациите, на задължението 
на Емитента да поддържа представител